CELEX: 32018R0276
Language: ro
Date: 2018-02-23 00:00:00
Title: Regulamentul de punere în aplicare (UE) 2018/276 al Comisiei din 23 februarie 2018 de modificare a Regulamentului de punere în aplicare (UE) nr. 215/2014 în ceea ce privește modificările privind stabilirea obiectivelor de etapă și a țintelor pentru indicatorii de realizare în cadrul de performanță pentru fondurile structurale și de investiții europene

24.2.2018   
            
            
               RO
            
            
               Jurnalul Oficial al Uniunii Europene
            
            
               L 54/4
            
         REGULAMENTUL DE PUNERE ÎN APLICARE (UE) 2018/276 AL COMISIEI
   din 23 februarie 2018
   de modificare a Regulamentului de punere în aplicare (UE) nr. 215/2014 în ceea ce privește modificările privind stabilirea obiectivelor de etapă și a țintelor pentru indicatorii de realizare în cadrul de performanță pentru fondurile structurale și de investiții europene
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului (1), în special articolul 22 alineatul (7) al cincilea paragraf,
   întrucât:
   
               (1)
            
            
               Articolul 5 alineatul (3) din Regulamentul de punere în aplicare (UE) nr. 215/2014 al Comisiei (2) stabilește cerințe privind stabilirea obiectivelor de etapă și a țintelor pentru indicatorii de realizare în cadrul de performanță pentru diferitele fonduri structurale și de investiții europene („fondurile ESI”).
            
         
               (2)
            
            
               Cerințele prevăzute la articolul 5 alineatul (3) din Regulamentul de punere în aplicare (UE) nr. 215/2014 implică faptul că autoritățile de management ale Fondului european de dezvoltare regională, ale Fondului de coeziune și, în anumite cazuri, ale Fondului european agricol pentru dezvoltare rurală ar trebui să declare indicatori de realizare în raport cu obiectivele de etapă și țintele în cadrul de performanță numai în cazul în care aceștia rezultă în urma unor operațiuni în cadrul cărora toate acțiunile care conduc la realizări au fost puse în aplicare în totalitate.
            
         
               (3)
            
            
               Pentru a simplifica procedurile de raportare, a îmbunătăți securitatea juridică și a asigura faptul că, în contextul cadrului de performanță, îndeplinirea unui obiectiv de etapă sau a unei ținte pentru un indicator de realizare poate fi evaluată pe baza datelor care reflectă cel mai bine stadiul punerii în aplicare, articolul 5 alineatul (3) din Regulamentul de punere în aplicare (UE) nr. 215/2014 ar trebui modificat pentru a alinia cerințele pentru toate fondurile ESI.
            
         
               (4)
            
            
               Ca urmare a creșterii resurselor pentru Inițiativa privind ocuparea forței de muncă în rândul tinerilor (YEI) și a prelungirii ei până la sfârșitul perioadei de programare, articolul 7 alineatul (4) din Regulamentul de punere în aplicare (UE) nr. 215/2014 ar trebui să fie modificat pentru a stabili modul de evaluare a îndeplinirii țintelor.
            
         
               (5)
            
            
               Pentru a asigura aplicarea cu promptitudine a măsurilor prevăzute, prezentul regulament ar trebui să intre în vigoare în ziua următoare datei publicării în Jurnalul Oficial al Uniunii Europene.
            
         
               (6)
            
            
               Măsurile prevăzute în prezentul regulament sunt în conformitate cu avizul Comitetului de coordonare pentru fondurile structurale și de investiții europene.
            
         
               (7)
            
            
               Prin urmare, Regulamentul de punere în aplicare (UE) nr. 215/2014 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) nr. 215/2014 se modifică după cum urmează:
   
               1.
            
            
               Articolul 5 alineatul (3) se înlocuiește cu următorul text:
               „(3)   Obiectivul de etapă și ținta pentru un indicator de realizare se referă la valori obținute prin operațiuni în cadrul cărora toate acțiunile care conduc la realizări au fost puse în aplicare în totalitate, dar pentru care nu au fost făcute în mod necesar toate plățile aferente, sau la valori obținute prin operațiuni care au fost demarate, dar în cadrul cărora anumite acțiuni care conduc la rezultate sunt încă în curs de desfășurare, sau la ambele.”
            
         
               2.
            
            
               Articolul 7 alineatul (4) se înlocuiește cu următorul text:
               „(4)   Dacă resursele pentru YEI sunt programate în cadrul unei axe prioritare în conformitate cu articolul 18 litera (c) din Regulamentul (UE) nr. 1304/2013, se stabilește un cadru de performanță separat pentru YEI, iar îndeplinirea obiectivelor de etapă și a țintelor stabilite pentru YEI este evaluată separat de cealaltă parte a axei prioritare.”
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 februarie 2018.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 320.
   
      (2)  Regulamentul de punere în aplicare (UE) nr. 215/2014 al Comisiei din 7 martie 2014 de stabilire a normelor de aplicare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime, în ceea ce privește metodologiile privind sprijinul pentru obiectivele legate de schimbările climatice, stabilirea obiectivelor de etapă și a țintelor în cadrul de performanță și nomenclatura categoriilor de intervenție pentru fondurile structurale și de investiții europene (JO L 69, 8.3.2014, p. 65).